armvectores/hy_wikipedia_2023 huggingface dataset:
Յուրի Ալտուդով

Յուրի Կամբուլատովիչ Ալտուդով, (կաբ.-չերք.՝ Алътуд Къамболэт и къуэ Юрий, սեպտեմբերի 11, 1954(1954-09-11), Sarmakovo, Զոլկայի շրջան, Kabardino-Balkar Autonomous Soviet Socialist Republic, ՌԽՖՍՀ, ԽՍՀՄ), տեխնիկական գիտությունների դոկտոր, տնտեսագիտության դոկտոր, պրոֆեսոր, 2015-2019 թվականներին Կաբարդա-Բալկարիայի Խ․ Մ․ Բերբեկովի անվան պետական համալսարանի ռեկտոր, գիտության և տեխնիկայի բնագավառում Ռուսաստանի Դաշնության Պետական մրցանակի դափնեկիր, Ռուսաստանի Դաշնության III դասի իսկական պետական խորհրդական։


== Կենսագրություն ==
1971-1974 թվականներին եղել է Կաբարդա-Բալկարիայի Խ․ Մ․ Բերբեկովի անվան պետական համալսարանի ուսանող։
1974-1978 թվականներին՝ Մոսկվայի ինժեներա-ֆիզիկական ինստիտուտի ուսանող։
1978-1981 թվականներին՝ Մոսկվայի ինժեներա-ֆիզիկական ինստիտուտի ասպիրանտ։
1981-1992 թվականներին՝ ԽՍՀՄ էլեկտրոնային արդյունաբերության նախարարության «Էլկոր» արտադրական ասոցիացիայի կիսահաղորդչային սարքերի գործարանի գլխավոր ինժեներ, լաբորատորիայի վարիչ, բաժնի պետի հատուկ նախագծային բյուրոյի պետի տեղակալ, գլխավոր ինժեներ։
1992-2004 թվականներին՝ Կաբարդա-Բալկարիայի Հանրապետության Պետական գույքի կառավարման պետական կոմիտեի նախագահ, Կաբարդա-Բալկարիայի Հանրապետության վարչապետի (կառավարության նախագահի) տեղակալ, Կաբարդա-Բալկարիայի Հանրապետության վարչապետի (կառավարության նախագահի) առաջին տեղակալ, «Կաբարդա-Բալկարիայի Հանրապետության տնտեսության կայունացում և զարգացում» ծրագրի վարչական կոմիտեի ղեկավար («Կաբարդա-Բալկարիա» ազատ տնտեսական գոտու կառավարում), Ռուսաստանի նախագահին առընթեր Կաբարդա-Բալկարիայի Հանրապետության մշտական ներկայացուցիչ։
2004-2005 թվականներին՝ Տեխնոլոգիական գիտությունների ակադեմիայի Կաբարդա-Բալկարիայի բաժանմունքի նախագահ։
2005-2009 թվականներին՝ Դաշնային նշանակության քաղաքների կողմից ֆինանսական միջոցների ծախսերը վերահսկող վարչության դաշնային բյուջեի ծախսերի վերահսկման տեսչության պետ, մասնավորեցման, օգտագործման և տնօրինման վերահսկողության վարչության դաշնային բյուջեի դեֆիցիտի ֆինանսավորման աղբյուրների վերահսկողության տեսչության պետ, Ռուսաստանի Դաշնության Հաշվիչ պալատի տիրապետման, օգտագործման և տնօրինման վերահսկողության դեպարտամենտի համահավաք-վերլուծական տեսչության պետ։
2009-2010 թվականներին՝ Կաբարդա-Բալկարիայի Հանրապետության խորհրդարանի պատգամավոր, տեխնոլոգիական գիտությունների ակադեմիայի Կաբարդա-Բալկարիայի բաժանմունքի նախագահ, քաղաք Նալչիկ։
2010-2011 թվականներին՝ Ռուսաստանի Դաշնության Նախագահին առընթեր Կաբարդա-Բալկարիայի Հանրապետության մշտական ներկայացուցչի առաջին տեղակալ, քաղաք Մոսկվա։
2013 թվականի հոկտեմբերի 22ին՝ Կաբարդա-Բալկարիայի Հանրապետության IV գումարման խորհրդարանի պատգամավոր։
2012-2013 թվականներին՝ «Սոզվեզդիե» կոնցեռն ԲԲԸ-ի գլխավոր տնօրենի տեղակալ, քաղաք Վորոնեժ։
2013-2015 թվականներին՝ Կաբարդա-Բալկարիայի կառավարության նախագահի առաջին տեղակալ։
2015 թվականի հուլիս 20-2019 թվականի դեկտեմբերի 2՝ Կաբարդա-Բալկարիայի Խ․ Մ․ Բերբեկովի անվան պետական համալսարանի ռեկտոր։


== Անձնական կյանք ==
Ամուսնացած է, ունի 2 երեխա։


== Ծանոթագրություններ ==


== Արտաքին հղումներ ==
Юрий Камбулатович Альтудов на официальном сайте КБГУ
Парламент КБР
Պիոներական առաջին հավաքի անվան պուրակ (Դոնի Ռոստով)

Պիոներական առաջին հավաքի անվան պուրակ (ռուս.՝ Сквер имени 1-го Пионерского Слета), կանաչ զանգված Ռուսաստանի Դոնի Ռոստով քաղաքի Հոկտեմբերյան շրջանում։


== Պատմություն ==
Նախկինում այս պուրակը կոչվել է Պիոներական առաջին հավաքի անվան զբոսայգի։ Ժամանակի ընթացքում նրա տարածքը անկում է ապրել։ 2013 թվականին ծրագրվում էր Պիոներական առաջին հավաքի անվան պուրակի մայթերի ծածկույթների վերանորոգում։ Նախատեսվում էր ստեղծել ծաղկանոցներ և վերանորոգել «Վիտյազ» պոմպային խումբը։ Պուրակն ավելի լավ վիճակի բերելու համար հարկավոր է վերականգնել ոռոգման համակարգի խողովակների այն հատվածները, որոնք դրա կարիքն ունեն։
2014 թվականի ամռանը հայտնի դարձավ, որ Կրասնարմեյսկայա փողոցի և Խալտուրինի նրբանցքի խաչմերուկում, Պիոներական առաջին հավաքի անվան զբոսայգու արևմտյան մասում, կկանգնեցվի Առաջին համաշխարհային պատերազմի հերոսների հուշարձանը։ Այս միջոցառման անցկացման կազմակերպչական և ֆինանսական ծախսերը հոգում էր Ռոստովի մարզի Առևտրաարդյունաբերական պալատը։ Ներկայացվել էր Առաջին համաշխարհային պատերազմի հուշարձանի երեք տարբերակ, որոնցից ընտրվել է լավագույնը՝ Ռուսաստանի վաստակավոր նկարիչ Սերգեյ Իսակովի աշխատանքը։ Առաջին համաշխարհային պատերազմի հերոսների հուշարձանը բացվել է 2014 թվականի օգոստոսի 1-ին` Ռուսաստանի պատերազմ մտնելու օրը։ Հանդիսավոր բացումը տեղի է ունեցել Դոնի Ռոստովի քաղաքապետի, քաղաքային վարչակազմի ներկայացուցիչների, տեղական կազակության մասնակցությամբ։
2016 թվականի աշնանը պուրակում սկսվել է ծառահատում։


== Ծանոթագրություններ ==
Նամիբ անապատ

Նամիբը (պորտ.՝ Namіbe, անգլ.՝ Namіb) առափնյա անապատ է Աֆրիկայի հարավարևմտյան մասում։ Անապատի անվանումը ծագում է բնիկ նամա ցեղի լեզվից։ Նամիբի տարածքը կազմում է ավելի քան 100 000 կմ²։ Անապատը տարածվում է մոտ 1900 կմ Ատլանտյան օվկիանոսի երկարությամբ Անգոլայում Նամիբե քաղաքից, ամբողջ Նամիբիայի տարածքով (որը ստացել է իր անվանումը այս անապատից) մինչև Օլիֆանթս գետի գետաբերանը ՀԱՀ-ի Կապի նահանգը։ Օվկիանոսից անապատը գնում է մինչև մայրցամաքի խորքը 50-ից 160 կմ հեռավորության վրա ներմայրցամաքային սարահարթի լանջերի մոտ։ Հարավում Նամիբը կապվում է Կալահարիի հարավարևմտյան մասի հետ։


== Ծանոթագրություններ ==
Մխիթարաշեն

Մխիթարաշեն, գյուղական համայնք Արցախի Հանրապետության Ասկերանի շրջանում։ Գտնվում է կենտրոնահարավային հատվածում։ Ասկերանի շրջկենտրոնից գտնվում է 28 կմ հեռավորության վրա, իսկ մայրաքաղաք Ստեփանակերտից՝ 10 կմ հեռավորութան վրա։
Համայնքում գործում են գյուղապետարան, մշակույթի տուն, բուժկետ, աշակերտները սովորում են Շոշ գյուղի միջնակարգ դպրոցում` թվով 10 աշակերտ (2015 թվականի տվյալներով)։
Հեռուստատեսությունը և ռադիոն համայնքում հասանելի են։ Գործում է 2.5 G բջջային կապի համակարգ, անլար հեռախոսակապն առկա է ։ ԻՆտերնետ ծառայությունը հասանելի է։ Համայնքային ենթակայության ճանապարհները բնահողային են։


== Անվան ծագում ==
Մխիթարաշեն գյուղի անվան ծագումը կապված է Մխիթար Սպարապետի հետ։ Մի ժամանակ կոչվել է նաև Ըրկթալի։ Արցախի հին բնակավայրերից է։ Այս գյուղի մոտակայքում Մխիթար Սպարարպետի գլխավորած զորքը ջախջախել է պարսիկների մեծաքանակ զորքին։
Ըրկթալին անվանումն առաջացել է Երկաթալի ձոր անունից։


== Բնակչություն ==
Բնակավայրի ազգաբնակչության փոփոխությունը.


== Տնտեսություն ==
Մխիթարաշեն համայնքի բնակչության թիվը կազմում է 91 մարդ, կա 23 տնտեսություն։ Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։  Ջրամատակարարումն իրականցվում է համայնքի կողմից` ինքնահոս եղանակով, համակարգը սնվում է 1 ակունքից։ Համայնքի տարածքում առկա է թվով 3 աղբյուրներ`  Երե, Հադրութանց և Փրփթան։ Համայնքն ապահովված է էլեկտրաէներգիայով, առկա է նաև գազամատակարարման համակարգ։


== Աշխարհագրություն ==
Համայնքը լեռնային է, ունի 406.44 հա տարածք, որից 232.76 հա ունի գյուղատնտեսական նշանակություն, իսկ 91.79 հա անտառային հողեր են։ Մխիթարաշեն համայնքի սահմանային գոտով հոսում է Կարկառ գետի վտակը։


== Պատմություն ==
Պարիսպներից ներս գտնվող տարածքը բնակեցված է եղել մ.թ.ա. 1-ին հազարամյակի սկզբից։ Ինչը վկայում է այն մասին և հակադարձում  նրան, որ առաջին անգամ Փանահ խանն է այստեղ բնակեցրել և կառուցել պարիսպներ 18-րդ դարի 50-ական թվականներից։ Մեծ Հայրենական պատերազմին գյուղից մասնակցել են 38 հոգի։ 1992-1994 թվականների պատերազմի ժամանակ ունեցել է 1 զոհ և 3 վիրավոր։ Գյուղում 2015-2016 թվականներին գործել է մոմի արտադրության գործարան։


== Պատմամշակութային հուշարձաններ ==
Մխիթարաշենի պատմամշակութային հուշարձաններն են. Սբ. Աստվածածին եկեղեցին(19-րդ դար), Սբ Ստեփանոս եկեղեցին (1655 թվական), գերեզմանոցը (17-18-րդ դարեր),  ջրաղացը (19-րդ դար), աղբյուրը (19-րդ դար), հաշվառված է 27 հուշարձան։


== Հայտնի մխիթարաշենցիներ ==
Թավադյան Էլյա - Գիտությունների թեկնածու, ֆիզիկոս
Թավադյան Աշոտ - Տնտեսագիտության պրոֆեսոր, 1994 - 1996 թթ.՝  ԵրժՏԻ պրոֆեսոր
Թավադյան Լևոն - Քիմիկոս, ՀՀ ԳԱԱ ակադեմիկոս


== Պատկերասրահ ==

		
		
		
		
		


== Ծանոթագրություններ ==


== Աղբյուրներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Մ.թ.ա. 160


== Դեպքեր ==


== Ծնունդներ ==


== Մահեր ==
Լունապարկ (վեպ)

«Լունապարկ» (անգլ.՝ Lunar Park)՝ ամերիկյան գրող Բրետ Իստոն Էլլիսի վեցերորդ վեպը։ Այն գրված է կեղծ ինքնակենսագրություն ժանրում, այն միմյանց է կապում սարսափի գրականության տարրերը, և ֆիրմային էլլիսյան երգիծանքը, հիմնական օբյեկտները, որոնք այս անգամ դարձան գրողի կազմվածքը և բնավորությունները ամերիկյան արվարձանի։ Հրատարակված է Միացյալ Նահանգներում 2005 թ. օգոստոսի 16- ին, ռուսերեն թարգմանությունը լույս է տեսել 2007 թ. ամռանը։ Ալֆրեդ Ա. Կնոֆ հրատարակչություն։


== Արտաքին հղումներ ==
Официальный сайт Брета Истона Эллиса (անգլ.)
Рецензия в «Коммерсантъ-Weekend»(չաշխատող հղում)
Рецензия в New York Times (անգլ.)
Մարինա Տուրեցկայա

Մարինա Վալերյանովնա Տուրեցկայա (հուլիսի 2, 1934(1934-07-02), Մոսկվա, ԽՍՀՄ - սեպտեմբերի 13, 2018(2018-09-13), Մոսկվա, Ռուսաստան), ռուս նկարչուհի։ Ռուսաստանի Դաշնության վաստակավոր նկարիչ։


== Կենսագրություն ==
Մարինա Տուրեցկայան ծնվել է 1934 թվականի հուլիսի 2-ին Մոսկվայում՝ հայտնի նկարինչներ Վալերիան Տուրեցկիի և Վեռա Անդրեևնայի ընտանիքում։ 1959 թվականին ավարտել է Մոսկվայի ճարտարապետության ինստիտուտը։ Ի սկզբանե աշխատել է որպես ճարտարապետ, բայց ավելի ուշ ընտրել է ընտանեկան մասնագիտությունը և սկսել է նկարել։ Մարինայի ուսուցիչներն են եղել Անատոլի Գալակտոնովը, Ալեքսանդր Դեյնեկան և Ալեքսեյ Դուշկինը։


== Աշխատանքները գտնվում են հավաքածուներում ==
Պետական պատմական թանգարան, Մոսկվա։
Պուշկինի անվան կերպարվեստի թանգարան, Մոսկվա։
Նովգորոդի արգելոց-թանգարան, Մեծ Նովգորոդ։Տուրեցկայայի շատ աշխատանքներ գտնվում են Ռուսաստանի, Եվրոպայի (Ֆրանսիա, Շվեյցարիա, Նիդեռլանդներ, Գերմանիա, Իտալիա, Իսպանիա, Ավստրիա) և ԱՄՆ-ի մասնավոր հավաքածուներում։


== Պաշտոններ ==
Ռուսաստանի նկարիչների միության անդամ։
Ռուսաստանի ճարտարապետների միության անդամ։
Ռուսաստանի Դաշնության վաստակավոր նկարիչ (2004)


== Ծանոթագրություններ ==
Գրամիկելե

Գրամիկելե (իտալերեն՝ Grammichele), կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 13 504 մարդ, 2015 թվականի տվյալներով բնակչության խտությունը կազմում է 435 մարդ/կմ²։ Զբաղեցնում է 31 կմ² մակերես տարածք։ Փոստային ինդեքսն է՝ 95042։ Հեռախոսային կոդը՝ 0933։
Բնակավայրի հովանավորն է համարվում սուրբ Միքայել հրեշտակապետը։ Քաղաքի տոնը նշվում է մայիսի 8-ին։


== Արտաքին հղումներ ==
Բնակավայրի պաշտոնական կայք (իտալ.)
Օրհներգ

Պետական օրհներգ (հիմն), պետական խորհրդանիշերից մեկը, հանդիսավոր երաժշտական կամ երաժշտա-պոետիկ աշխատություն, որը կատարվում է, սովորաբար, հատուկ օրենքով նախատեսված պահերին, ամենից առաջ՝ պաշտոնական տոներից ժամանակ, արարողությունների, ծեսերի։ Օրհներգի կատարման ժամանակ սովորաբար ընդունված է կանգնել և հանել գլխի ծածկոցը։


== Տես նաև ==
Զինանշան
Դրոշ
Գրիգոր Արեշյան

Վիքիպեդիայում կան հոդվածներ  Արեշյան ազգանունով այլ մարդկանց մասին:Գրիգոր Հակոբի Արեշյան (հունվարի 1, 1881(1881-01-01), Թեթրի Ծղարո, Թիֆլիսի գավառ, Թիֆլիսի նահանգ, Կովկասի փոխարքայություն, Ռուսական կայսրություն - ապրիլի 23, 1957(1957-04-23), Երևան, Հայկական ԽՍՀ, ԽՍՀՄ), հայ խորհրդային բժիշկ, մանկաբարձ-գինեկոլոգ։ Պրոֆեսոր (1928), ՀԽՍՀ գիտության վաստակավոր գործիչ (1935)։


== Կենսագրություն ==
Ծնվել է Թիֆլիսի նահանգի Աղբուլաղ գյուղում։ Նախնական կրթությունն ստացել է Թելավի շրջանի Սացխենիսի դպրոցում, իսկ միջնակարգը՝ Թիֆլիսի գիմնազիայում, որն ավարտել է 1902 թվականին։ 1903 թվականին Սանկտ Պետերբուրգի ռազմաբժշկական ակադեմիայում մեկ տարի սովորելուց հետո առողջական վատ վիճակի պատճառով տեղափոխվել է Կիև։ 1909 թվականին ավարտել է Կիևի համալսարանի բժշկական ֆակուլտետը և աշխատանքի անցել Կիևի Պիսմեսկու կլինիկայում, սակայն 1911 թվականին զորակոչվել է բանակ և մինչև 1913 թվականը ծառայել Վարշավայի ռազմական օկրուգում որպես գնդի բժիշկ։ Զորացրվելուց հետո վերադարձել է Թիֆլիս, սակայն Առաջին համաշխարհային պատերազմի առաջին օրերին կրկին զորակոչվել և գործուղվել է Կովկասյան ռազմաճակատ։ 1916 թվականին հիվանդության պատճառով եկել է Թիֆլիս և երեք տարի աշխատել որպես օրդինատոր։
1919 թվականին հրավիրվել է Երևան, հիմնադրել է Հայաստանի առաջին մանկաբարձա-գինեկոլոգիական բաժանմունքը, ապա՝ դրան կից մանկաբարձական դպրոցը (1920), որտեղ դասավանդել է մանկաբարձություն և գինեկոլոգիա։ 1923 թվականին կազմակերպել է Երևանի պետական համալսարանի բժշկական ֆակուլտետի (հետագայում՝ բժշկական ինստիտուտ) մանկաբարձության և գինեկոլոգիայի ամբիոնը և մինչև 1957 թվականը ղեկավարել այն։ 1938-1957 թվականներին եղել է ՀԽՍՀ մանկաբարձ-գինեկոլոգների գիտական ընկերության նախագահը։ Գրիգոր Արեշյանի անունով է կոչվում Երևանի 1-ին հիվանդանոցի մանկաբարձության և գինեկոլոգիայի կլինիկան։
Պարգևատրվել է Լենինի շքանշանով (1950)։ ԵՊԲՀ-ում առաջադեմ ուսանողներին տրվում է նրա անունով անվանական կրթաթոշակ։


== Ծանոթագրություններ ==
Ջրհոր (Բիթլիսի գավառ)

Անվան այլ կիրառումների համար տե՛ս՝ Ջրհոր (այլ կիրառումներ)Ջրհոր, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 20 կմ հյուսիս-արևելք, Գրգուռ լեռան անտառապատ լանջին, Վանա լիճ թափվող գետակի ափին։


== Պատմություն ==
1895 թվականին Ջրհորը թուրքերի կողմից ենթարկվեց կողոպուտի և ավերման։ Հայ բնակիչներից մի մասին սրի քաշեցին։ 1915 թվականի Մեծ եղեռնի ժամանակ հայերը արտաքսվեցին իրենց բնակավայրերից։ Նրանց մեծ մասը զոհվեց գաղթի ճանապարհին։


== Բնակիչ ==
1909 թվականին ուներ 37 տուն՝ 316 հայ բնակիչ։


== Տնտեսություն ==
Բնակչություն հիմնական զբաղմունքը երկրագործությու, անասնապահություն և արհեստներն էր։


== Պատմամշակույթային կառույցներ ==
Գյուղն ուներ եկեղեցի և վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լոբանովսկիե Վիսելկի

Լոբանովսկիե Վիսելկի (ռուս.՝ Лобановские Выселки), գյուղ Ռուսաստանի, Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեղծ հոդ

Կեղծ հոդ (լատ.՝ Pseudoarthrosis), ոսկրի ամբողջականության խախտման հատվածում առաջացած կայուն ախտաբանական շարունակություն։


== Տեսակներ ==
Տարբերում են բնածին և ձեռքբերովի կեղծ հոդեր։ 

Բնածին կեղծԲնածին կեղծ հոդը առաջանում է ոսկրի ներարգանդային զարգացման շեղումների պատճառով։ 

Ձեռքբերովի կեղծՁեռքբերովի կեղծ հոդը զարգանում է ոսկրի վնասվածքի (կոտրվածք, ոսկրահատություն) վերականգնման պրոցեսների խանգարման և ախտահարման հետևանքով։


== Պատճառներ ==
Կոտրվածքը կարող է չսերտաճել ոսկրաբեկորների միջև մկան կամ այլ հյուսվածք ընկնելիս, դրանց մեծ տեղաշարժի, ոսկորի մեծ հատվածի կորստի, ինչպես նաև ոսկրաբեկորների արյունամատակարարման խանգարումների (օրինակ՝ ազդոսկրերի վզիկի կոտրվածքների) ժամանակ։ Ավելի հաճախ կեղծ հոդ առաջանում է սրունքի վրա՝ նրա 2 ոսկրերի կոտրվածքից հետո։ Հազվադեպ կեղծ հոդը լինում է բնածին՝ գոյանում է պտղի ոսկրի սաղմնային արատի տեղում։ Ժամանակի ընթացքում կեղծ հոդի տեղում կարող է ձևավորվել իսկական հոդի նմանակը՝ բեկորների ծայրերում աճառի զարգացմամբ, որը շրջապատված է հոդային ձուսպահեղուկ պարունակող սպիական հոդապատյանով։


===== Պաթոգենեզ =====
Հիմնական ախտանշաններն են՝ վերջույթի ֆունկցիայի խանգարումը (ձեռքն աշխատեցնելու, ոտքի վրա կանգնելու անհնարինությունը), կեղծ հոդի շրջանում ցավերը, սրունքի, ազդրի կեղծ հոդի մակարդակի վրա ոչ բնականոն շարժողունակությունը։


== Առաջացում և բուժում ==
Կեղծ հոդը հաճախ առաջանում է բազկոսկրի և ազդրոսկրի կոտրվածքներից հետո։ 
Հիմնական մեթոդը վիրաբուժական միջամտությունն է, որի օգնությամբ բեկորներն ամուր կպչում են և սերտաճում։ Լայնորեն կիրառվում են պլաստիկ վիրահատությունները՝ հիվանդի սեփական ոսկորի փոխպատվաստումը, ինչպես նաև ոսկրաբեկորների միացումը մետաղե կամ պլաստմասսայե կառուցվածքներով, որոնք երբեմն հյուսվածքներում մնում են ընդմիշտ, մյուսները հեռացվում են ոսկրի սերտաճումից և կեղծ հոդի վերացումից հետո։ Բուժելիս լայնորեն օգտագործում են նորագույն բժշկական սարքեր, որոնք հնարավորություն են տալիս ոսկրաբեկորները հպել իրար՝ դրանց արագ սերտաճեցնելու և միաժամանակ ծայրանդամի կարճացումը կանխելու նպատակով։ Այդպիսի սարքերի շնորհիվ հիվանդը կարող է քայլել՝ հենվելով հիվանդ ոտքին՝ վիրահատությունից հետո հենց առաջին օրերին։ Վիրահատական բուժման ելքը, որպես կանոն, բարեհաջող է, որը, սակայն, մեծ համբերություն և հաստատակամություն է պահանջում, քանի որ հետվիրահատական բուժումը սովորաբար երկարատև է (1 տարի և ավելի)։ Որոշ դեպքերում, երբ կեղծ հոդը ցավ չի պատճառում և քիչ է խանգարում ֆունկցիային (դա հիմնականում հնարավոր է նախաբազկի ոսկրերի կեղծ հոդի ժամանակ), ինչպես նաև, եթե վիրահատությունը որևէ պատճառով հակացուցված է, խորհուրդ է տրվում կրել օրթոպեդիական սարքեր։ Բուժումը վիրահատական է։


== Կանխարգելում ==
Կանխարգելման համար անհրաժեշտ է բուժման ժամանակ խստորեն կատարել բժշկի նշանակումները։ Հատկապես անթույլատրելի է ինքնուրույն, ժամանակից շուտ գիպսակապը հանելը, եթե հիվանդը հիվանդանոցից դուրս է գրվել՝ տանը և պոլիկլինիկայում բուժումն ավարտելու նպատակով։


== Ծանոթագրություններ ==


== Արտաքին հղումներ ==
dic.academic.ru/dic.nsf/medic2/30133
Ատոմ Ջանջուղազյան

Ատոմ Սավկայի Ջանջուղազյան (մարտի 22, 1971(1971-03-22), Երևան, Հայկական ԽՍՀ, ԽՍՀՄ), ՀՀ պետական գործիչ, Հայաստանի Հանրապետության ֆինանսների նախկին նախարար(2018-2021)։ ՀՀ հաշվեքննիչ պալատի նախագահ (2022թ-ից)։


== Կրթություն ==
1987-1992 թթ. - սովորել և ավարտել է Երևանի պոլիտեխնիկական ինստիտուտը։
1993-1995 թթ. - սովորել և ավարտել է Հայաստանի պետական ճարտարագիտական համալսարանի ասպիրանտական դպրոցի մագիստրատուրան։
1995-1997 թթ. - սովորել և ավարտել է Հայաստանի պետական ճարտարագիտական համալսարանի ասպիրանտուրան։ Տեխնիկական գիտությունների թեկնածու։ Մեկ մենագրության, մի շարք հոդվածների և զեկույցների հեղինակ։


== Աշխատանքային գործունեությունը ==
1991-1992 թթ. - աշխատել է ՀՀ Էկոնոմիկայի նախարարության Պլանավորման և կառավարման ավտոմատացված համակարգերի հայկական գիտահետազոտական ինստիտուտում՝ որպես տեխնիկ։
1992-1993 թթ. - աշխատել է ՀՀ Էկոնոմիկայի նախարարության Պլանավորման և կառավարման ավտոմատացված համակարգերի հայկական գիտահետազոտական ինստիտուտում՝ որպես ինժեներ-ծրագրավորող։
1993-1995 թթ. - ՀՀ էկոնոմիկայի նախարարության ինֆորմացիոն համակարգերի բաժնի առաջին կարգի մասնագետ, առաջատար մասնագետ, ապա՝ գլխավոր մասնագետ։ Նախագծել ու մշակել է կապիտալ շինարարության և սեփականաշնորհման օբյեկտների, ձեռնարկատիրական գործունեության, արտահանման համար տրամադրվող լիցենզիաների, ինչպես նաև մի շարք այլ խնդիրների հետ կապված գործառույթների կանոնակարգման նպատակով տվյալների բազաների կառավարման ավտոմատացված համակարգերի առանձին ենթահամակարգեր։
1995-1996 թթ. - ՀՀ ֆինանսների նախարարության համակարգչային վերլուծության բաժնի գլխավոր մասնագետ։
1996 թ. - ՀՀ ֆինանսների նախարարության դրամարկղային կառավարման վարչության հանրապետական բյուջեի դրամարկղային կառավարման բաժնի պետ։
1996-1999 թթ. - ՀՀ ֆինանսների նախարարության հաշվապահության վարչության պետ։
1999 թ. - ՀՀ ֆինանսների նախարարության տնտեսական ծրագրերի գլխավոր վարչության պետ։
1999 թ. հուլիսի 9-ին ՀՀ վարչապետի որոշմամբ նշանակվել է ՀՀ ֆինանսների նախարարի տեղակալ-գլխավոր գանձապետ։
2000 թ. ՀՀ վարչապետի որոշմամբ նշանակվել է ՀՀ ֆինանսների և էկոնոմիկայի նախարարի տեղակալ-գլխավոր գանձապետ՝ ազատվելով ՀՀ ֆինանսների նախարարի տեղակալ-գլխավոր գանձապետի պաշտոնից։
2008 թ. մայիսի 19-ին ՀՀ վարչապետի որոշմամբ նշանակվել է Հայաստանի Հանրապետության ֆինանսների նախարարի տեղակալ-գլխավոր գանձապետ՝ ազատվելով Հայաստանի Հանրապետության ֆինանսների և էկոնոմիկայի նախարարի տեղակալ-գլխավոր գանձապետի պաշտոնից։
2018 թվականի մայիսի 12-ին ՀՀ վարչապետ Նիկոլ Փաշինյանի առաջարկով ՀՀ նախագահ Արմեն Սարգսյանը Ատոմ Ջանջուղազյանին նշանակել է ֆինանսների նախարար։
2022 թվականից ՀՀ հաշվեքննիչ պալատի նախագահ։


== Մանկավարժական գործունեությունը ==
1993-1995 թթ. - դասավանդել է Կ. Մարքսի անվան Երևանի պոլիտեխնիկական ինստիտուտում։
2007-2009 թթ. - դասավանդել է Հայաստանի պետական տնտեսագիտական համալսարանում։
2007-2010 թթ. - դասավանդել է ՀՀ պետական կառավարման ակադեմիայում։
2005 թ. նոյեմբերի 23-ին նշանակվել, իսկ 2010 թ. դեկտեմբերի 12-ին վերանշանակվել է Հայաստանի պետական ճարտարագիտական համալսարանի կառավարման խորհրդի անդամ։


== Պարգևներ ==
Անանիա Շիրակացու մեդալ։
ՀՀ վարչապետի շնորհակալագիր։
«Հայրենիքին մատուցած ծառայությունների համար» 2-րդ աստիճանի մեդալ (2015)Անկուսակցական է։ Ամուսնացած է, ունի մեկ դուստր և երկու որդի։ Տիրապետում է ռուսերեն և անգլերեն լեզուներին։


== Ծանոթագրություններ ==
Պիսարյովկա

Պիսարյովկա (ռուս.՝ Писарёвка), գյուղ Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 630 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
SAS Institute

SAS Institute ամերիկական ընկերություն, ընկերության գրասենյակը գտնվում է քաղաք Կէրիյում (Հյուսիսային Կարոլինայի)։ Ավիաընկերությունը հիմնվել է 1976 թ.։ Ավիաընկերությունը կատարում է ներքին և արտաքին չվերթներ։


== Պատմություն ==
Ավիաընկերությունը հիմնադրվել է 1976 թ.։ 1980 թ., ավիաընկերությունը իր առաջին չվերթը իրականացրել է ԱՄՆ-ում, ընկերության եվրոպական գրասենյակը գտնվում է Մեծ Բրիտանիայում, ավելի ուշ այս գրասենյակը տեղափոխվել է Գերմանիա։ 2011 թ. վերջնականորեն ավիաընկերության գրասենյակը տեղափոխեցին Կէրի քաղաք։


== Արտաքին հղումներ ==
ԱՎիաընկերության պաշտոնական կայք (անգլ.)
Տերմեն

Տերմեն կամ տերմենվոքս (ռուս.՝ терменвокс կամ термен, անգլ.՝ thereminvox կամ theremin), էլեկտրոնային երաժշտական գործիք, որը 1918 թվականին ստեղծել է խորհրդային գյուտարար Լև Տերմենը։
Տերմեն նվագում են առանց գործիքին դիպչելու՝ փոփոխելով ձեռքի և գործիքի ալեհավաքի միջև հեռավորությունը, ինչի արդյունքում փոփոխվում է տատանումների կոնտուրի տարողունակությունը և, հետևաբար, ձայնի հաճախությունը։
Այս երաժշտական գործիքը նվագողները կոչվում են տերմենահարներ։
Հայաստանում առաջին և 2014 թվականի դրությամբ միակ տերմենահարը Սաթենիկ Հակոբյան-Ուլիխանյանն է։


== Տես նաև ==
Լև Տերմեն
Սաթենիկ Հակոբյան-Ուլիխանյան
Լիդիա Կավինա


== Ծանոթագրություններ ==
Ականիս (այլ կիրառումներ)

Ականիս, կարող է վերաբերել՝

Ականիս - դաշտ Մեծ Հայքի Այրարատի Շիրակ գավառում, Կարս գետի ստորին հոսանքի շրջանում
Ականիս - լեռ Պատմական Հայաստանի հարավային մասում, Հայկական Տավրոս լեռնաշղթայի արևելյան ծայրամասում, Վանա լճից հարավ-արևելք
Մարիզոպոլիս

Մարիզոպոլիս (պորտ.՝ Marizópolis), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սոզայի գավառի կազմի մեջ։ Բնակչությունը կազմում է 5415 մարդ՝ 2006 թվականի տվյալներով։ Գրավում է 63,609 կմ2 տարածք։ Բնակչության խտությունը՝ 85,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 10.510.774,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.908,27 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,590 (տվյալները՝ ՄԱԿ-ի զարգացման ծրագրի)։
Գրառումների համար թուղթ

Գրառումների համար կպչուն թուղթ, սրանք ոչ մեծ թղթեր են, որոնց մի կողմում բարակ գծով հատուկ սոսնձի շերտ կա՝ սովորաբար դեղին գույնի։ Դրանք սոսնձվում են նոթատետրի տեսքով, որից առանձին թերթիկները հեշտությամբ պոկվում են և կարող են սոսնձվել այլ առարկաների վրա, իսկ հետագայում հեռացվել դրանցից՝ չթողնելով ոչ մի հետք։ Որպես կանոն՝ այս թուղթն օգտագործվում է համառոտ գրառումների և հիշեցումների համար։
Գրառումների համար այդպիսի ինքնակպչուն թուղթ առաջին անգամ սկսել է արտադրել ամերիկյան «3M» ընկերությունը՝ Post-it ապրանքանիշի ներքո։ Այդ ընկերությունում աշխատող Սպենսեր Սիլվերը 1968 թվականին ստեղծեց թույլ և հետքեր չթողնող սոսինձ։ Հայտնագործությունը մնաց առանց պահանջարկի, քանի դեռ Արթուր Ֆրայը՝ այդ նույն ընկերության աշխատակիցը, ով երգում էր եկեղեցական երգչախմբում, չսկսեց իր աղոթարանում այդ նյութով սոսնձված էջանիշներ ամրացնել։
1980 թվականից գրառումների համար այդպիսի թուղթն սկսեց վաճառվել ԱՄՆ-ի ողջ տարածքում, իսկ տարի անց հայտնվեց նաև կանադական և եվրոպական շուկաներում։ 1999 թվականին Fortune պարբերականն այն ներառեց XX դարի կարևորագույն հայտանգործությունների շարքում։
Գրառումների համար դասական թուղթը նախկինի պես արտադրվում է «3M» ընկերության կողմից՝ Post-it ապրանքանիշի ներքո։ Այն դեղին է և ունի 76-ը 76-ի վրա չափսեր։ Գոյություն ունեն նաև այլ արտադրողների նմանօրինակ արտադրանքներ։
Կպչուն թուղթը հաճախակի  օգտագործվում էր արվեստի ստեղծագործություններ արարելիս։ Այսպես. Ռոն Կիտայի «Ռեմբրանդից հետո» կտավը 2000 թվականին աճուրդում վաճառվեց £640-ով։
Բավականին մեծ տարածում ունեն համակարգչային ծրագրերը՝ կպչուն թղթերի նմանօրինակները, որոնց վիրտուալ «թերթիկները» կարելի է «սոսնձել» օպերացիոն համակարգի աշխատանքային սեղանին։


== Ծանոթագրություններ ==


== Արտաքին հղումներ ==
Post-it homepage
BBC news article on 20th anniversary of Post-it Notes
The Rake magazine article on 25th anniversary of Post-it notes
Post-it Note History by 3M
Ֆաուլե

Ֆաուլե (իտալերեն՝ Faule), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 461 մարդ (2010 թվականի տվյալներով)։ Բնակչության խտությունը՝ 67 մարդ/կմ²։ Տարածքը՝ 7 կմ²։ Փոստային ինդեքս՝ 12030։ Հեռախոսային կոդ՝ 011։
Կոմունայում կա տաճար, որը օծվել է ի պատիվ նահատակ Վլասիոսի։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 011 974113
Էլեկտրոնային փոստ՝ Faule@reteunitaria.piemonte.itt
Պաշտոնական կայք՝ http://www.comune.faule.cn.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վորոշիլկինի տուն (Տագանրոգ)

Վորոշիլկինի տուն (ռուս.՝ Дом Ворошилкина), մշակութային ժառանգության տարածաշրջանային նշանակության ճարտարապետական հուշարձան Ռուսաստանի Դաշնության Ռոստովի մարզի Տագանրոգ քաղաքում։ Կառուցվել է XIX դարի առաջին կեսում, Շմիդտի փողոց, 21 հասցեով։


== Պատմություն ==
1830 թվականին Տագանրոգի Շմիդտի, 21 փողոցում II գիլդիայի վաճառական Տիմոֆեյ Միխայլովիչ Վորոշիլկինը կառուցել է երկհարկանի առանձնատուն։ Հայտնի է, որ 1874 թվականի հունվարի 1-ին նա հիմնել է «Տագանրոգի գործարանային արդյունաբերության ընկերակցությունը»։ Շմիդտի փողոցի առանձնատունը վաճառականի ժառանգների ունեցվածքն էր մինչև 1915 թվականը։ Այնուհետև այնտեղ սկսել է գործել Յանովիչի գիմնազիան, որը հետագայում դարձել է Աշխատանքային № 1 դպրոց։
1992 թվականի թիվ 301 որոշմամբ օբյեկտը վերցված է պետական պահպանության ներքո, քանի որ ճանաչվել է ճարտարապետական հուշարձան։


== Նկարագրություն ==

Շենքը կառուցված է վաղ անսյուն ռուսական գավառական կլասիցիզմի ոճով։ Պատուհանները պատրաստված են էկլեկտիզմի ոճով. բնորոշ հատկանիշներն են աղեղնաձև կամարով դարպասը և դռնակների երկու կողմերում տեղադրված կիսասյուները։ Կոպտատաշ քարերը գտնվում են առաջին հարկի միջպատուհանային տարածությունում։ Պատուհանների տակ տեղադրված են շարվածքի տարրեր` կողպեքային քարեր։ Ատամնիկները զարդարում են պսակող քիվը։ Վաճառականի տան տարածքում պահպանվել են երբեմնի շինության՝ ցցված կիսասյուներով քարե դարպասի մնացորդները։


== Ծանոթագրություններ ==
Ալեքսեյ Բոլշակով

Ալեքսեյ Իվանովիչ Բոլշակով (ռուս.՝ Алексей Иванович Большаков, մայիսի 25, 1966(1966-05-25)), խորհրդային և ռուս ֆուտբոլիստ, մարզիչ, խաղացել է պաշտպանի դիրքում։ ԽՍՀՄ սպորտի վարպետ (1988 թվական)։


== Կարիերա ==
Ալեքսեյ Բոլշակովը Վոլժսկիի «Տորպեդո» ակումբի սան է, որտեղ նրա մարզիչը եղել է Վալերի Կարնավսկին։ 1984 թվականին կատարել է իր նորամուտը «Տորպեդո» ակումբում Երկրորդ լիգայի խաղում։ Հետագայում խաղացել է Վոլգոգրադի «Ռոտոր» ակումբում, որի հետ 1987 թվականին անցել է բարձրագույն լիգա։ Վոլգոգրադում անցկացնելով ոչ լիարժեք վեց մրցաշրջան՝ վերադարձել է Վոլժսկի։ Հետո տեղափոխվել է Կամիշինի «Էներգիա» ակումբում, որի կազմում անցկացրել է 14 հանդիպում Բարձրագույն լիգայում։ 1988 թվականին խաղացել է Մայկոպի «Դրուժբա» ակումբում, դրանից հետո մեկ տարի անցկացրել է Աստանայի «Նաշա Կամպանիա» ակումբում։ 2000 թվականից մինչև 2002 թվականը խաղացել է Սարանսկի «Սվետոտեխնիկ» ակումբում, ավարտել է կարիերան «Տեքստիլշչիկում»։ 2009 թվականի սեպտեմբերի 26-ին մասնակցել է «Էներգիա» ակումբի և Վոլժսկիի շինարարության և տեխնոլոգիաների ինստիտուտի վետերանների խաղին, որ կայացել է Վոլժսկիում՝ Ֆեոդոր Լոգինովի անվան մարզադաշտում։


== Ձեռքբերումներ ==


=== Թիմային ===
 «Ռոտոր»
Առաջին լիգայի երկրորդ հորիզոնական (1) (անցել է բարձրագույն լիգա) – 1987


== Ծանոթագրություններ ==
Մերսինի մարզ

Մերսինի մարզ (թուրքերեն՝ Mersin ili), նահանգ Թուրքիայի Հանրապետության Միջերկրածովյան տարածաշրջանում։


== Տես նաև ==
Թուրքիայի վարչական բաժանում
Միջերկրածովյան տարածաշրջան
Լանսինգերլանդ

Լանսինգերլանդ (հոլ.՝ Lansingerland), համայնք Նիդերլանդների Հարավային Հոլանդիա մարզում։ Տարածքը 54 կմ² է, բնակչությունը՝ ▲63 363 մարդ (հունվարի 1, 2021)։ Մեկ շնչի տարեկան միջին եկամուտը 14.600 եվրո է։
Ագարա (Վրաստան)

Անվան այլ կիրառումների համար տե՛ս՝ Ագարա (այլ կիրառումներ)Ագարա (վրաց.՝ აგარა), գյուղ Վրաստանի Ախալցխայի շրջանում։ Բնակիչները զբաղվում են երկրագործությամբ, անասնապահությամբ, այգեգործությամբ։ Նախկինում սովորաբար կոչվել է Մեծ Ագարա։


== Ծանոթագրություններ ==
Սեն Ֆորտունա սյուր Էրիե

Սեն Ֆորտունա սյուր Էրիե (ֆր.՝ Saint-Fortunat-sur-Eyrieux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 714 մարդ, բնակչության խտությունը` 32.35 մարդ/կմ²։ Բնակավայրը զբաղեցնում է 22.07 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 105 կմ հարավ, Պրիվա քաղաքից` 13 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 422 աշխատունակ (15-64 տարեկան) բնակիչ, որոնցից ակտիվ էին 318-ը, իսկ ոչ ակտիվները` 104։ Ակտիվության ցուցանիշը կազմում է 75,4 %։ 318 աշխատունակ մարդկանցից աշխատել է 285 անձ (151 տղամարդ և 134 կին)։ Գործազուրկ են եղել 33 անձ (18 տղամարդ և 15 կին)։ 104 անաշխատունակներից 24-ը եղել են աշակերտներ կամ ուսանողներ, 43-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարձա Վերին

Վարձա Վերին, գյուղ Արևելյան Հայաստանում, Կարսի մարզի Արդահանի գավառում։ Գտնվում է Արդահան քաղաքից 39 կմ հյուսիս, Վարձա Ներքին գյուղի հարավ֊արևմտյան կողմում։


== Բնակչություն ==
1907 թվականին ուներ 222 բանկիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Վիլնյով (Վալե դ’Աոստա)

Անվան այլ կիրառումների համար տե՛ս՝ Վիլնյով (այլ կիրառումներ)Վիլնյով (ֆր.՝ Villeneuve), կոմունա Իտալիայի՝ Վալե դ'Աոստա մարզում։
Բնակչությունը կազմում է 1211 մարդ (2008 թվականի տվյալներով)։ Բնակչության խտությունը՝ 156 մարդ/կմ²։ Տարածքը՝ 8 կմ²։ Փոստային ինդեքս՝ 11018։ Հեռախոսային կոդ՝ 0165։


== Բնակչություն ==
Բնակչության դինամիկա
Դմիտրի Անդրեյկին

Դմիտրի Վլադիմիրովիչ Անդրեյկին (ռուս.՝ Дми́трий Влади́мирович Андре́йкин, փետրվարի 5, 1990(1990-02-05), Ռյազան, ՌԽՖՍՀ, ԽՍՀՄ), ռուս շախմատիստ, գրոսմայստեր (2007)։ Ռուսաստանի կրկնակի չեմպիոն (2012, 2018)։
Ռուսաստանի մինչև 14 տարեկանների (2001), ինչպես նաև մինչև 20 տարեկանների չեմպիոն (2009 և 2010)։ Միջազգային մրցաշարերի բազմակի մրցանակակիր, պատանիների աշխարհի չեմպիոն (2010)։
2013 թ․ աշխարհի գավաթի եզրափակիչ փուլի մասնակից։ «Ալկալոիդ» թիմի կազմում Եվրոպայի 2016 թվականի ակումբային առաջնության հաղթող։ Ռուսաստանի ազգային հավաքականի կազմում դարձել է Եվրոպայի 2013 թվականի թիմային առաջնության բրոնզե մրցանակակիր, աշխարհի 2019 թվականի թիմային առաջնության ոսկե մեդալակիր։
2014 թ․  ՖԻԴԵ-ի Գրան Պրի մրցաշարի Տաշքենդի փուլի հաղթող։
2014 թ․ դեկտեմբեր ամսի դրությամբ ըստ ՖԻԴԵ-ի վարկանիշային աղյուսակի աշխարհի 19-րդ շախմատիստն էր։
Աշխարհի չեմպիոն Մագնուս Կառլսենը հարցազրույցում նշել է, որ Ադրեյկինին համարում է իր ամենավտանգավոր մրցակիցներից մեկը։


== Գործակցի փոփոխություն ==


== Ծանոթագրություններ ==


== Արտաքին հղումներ ==
Անդրեյկինի քարտը ՖԻԴԵ-ի կայքում
Անդրեյկինի քարտը 365chess.com կայքում
Անդրեյկինի պարտիաները ChessGames-ում
Нови-Сад: Андрейкин и Ко вырываются вперёд; честь города Петра отстоял лишь Свидлер Archived 2022-02-13 at the Wayback Machine.
Հայկական լումա

Հայկական լումա, Հայաստանի դրամական միավոր, մանրադրամ։ Մետաղադրամ, պատրաստվում էին ալյումինից։ Շրջանառության մեջ է դրվել 1994 թ. դրամի հետ միասին, Խորհրդային միության փլուզումից և Հայաստանի անկախացումից հետո, սովետական ռուբլու փոխարեն։ Ներկայումս լուման հանված է շրջանառությունից։ Կային 10, 20 և 50 լումա արժողությամբ մետաղադրամներ։ 100 լուման հավասար էր 1 դրամի։


== Տես նաև ==
ՀՀ դրամաշրջանառություն
Հայկական դրամ
Գուլիոնեզի

Գուլիոնեզի (իտալերեն՝ Guglionesi ), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 5315 մարդ, բնակչության խտությունը կազմում է 52 մարդ/կմ²։ Զբաղեցնում է 100 կմ² մակերես։ Փոստային ինդեքս՝ 86034, հեռախոսային կոդ՝ 0875։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Գլխավոր կայք՝ http://www.comune.guglionesi.cb.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆոռնելի

Ֆոռնելի  (իտալերեն՝ Fornelli), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 2014 մարդ (2005 թվականի տվյալներով), բնակչության խտությունը կազմում է 88 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 86070, հեռախոսային կոդ՝ +39 0865։
Բնակավայրի հովանավորն է Սան Պիետրո Մրտիե դի Վերոնան։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 956685
Էլեկտրոնային հասցե։ comune.fornelli@libero.it
Գլխավոր կայք։ http://www.comune.fornelli.is.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)
Միջազգային սլավոնական ալիք

Միջազգային սլավոնական ալիքը (ռուս.՝ Международный Славянский Канал, ուկրաիներեն՝ Міжнародний Слов'янський канал, անգլ.՝ Slavonic Channel International) ուկրաինական միջազգային հեռուստատաալիք։ Կոչված է տեղեկացնելու ողջ աշխարհի սլավոններին ու համաշխարհային հանրությանը սլավոնական ժողովուրդների կենսագործունեության տարբեր ասպեկտների, սլավոնական եզակի պատմության, հարուստ ավանդույթների, մշակույթի, ձեռքբերումների ու համաշխարհային քաղաքակրթության զարգացման մեջ սլավոնների էական ներդրման մասին։


== Ընդհանուր տեղեկություններ ==
Միջազգային սլավոնական ալիքը ("International "Slavonic Channel") եթեր է հեռարձակվել 2008 թ. սեպտեմբերի 12-ին Ուկրաինայի տարածքից արբանյակային հեռարձակումով (Sirius-4 Satellite 5° East Frequency 12075 MHz (H) Symbol Rate։ 27,5 Msymb/s FEC 3/4 & Astra-2 Satellite 31,5° East Frequency 12090 MHz (H) Vertical Symbol Rate։ 27,5 Msymb/s FEC 9/10). SCI-ն աշխատում է շուրջօրյա և ընդգրկում իր հեռարձակմամբ 1 միլիարդ 202 միլիոն մարդ բնակչությամբ տարածք։ Հեռարձակումը (առաջին անգամ Ուկրաինայի տարածքից) իրականացվում է չորս ձայնային ուղիներով՝ ռուսերեն, ուկրաիներեն, անգլերեն և արդյունքն արտադրող երկրի լեզվով։ Հետագայում հեռարձակումը կիրականացվի միաժամանակ սլավոնական երկրների լեզուներով, ինչպես նաև ֆրանսերեն, գերմաներեն, իսպաներեն, պորտուգալերեն, արաբերեն ու չինարեն լեզուներով։ Հեռուստաալիքի թեմատիկան մշակութային-լուսավորական է։


== Պատմություն` ==
Անմիջական արբանյակային հեռարձակման առաջին փորձը նախկին ԽՍՀՄ-ի տարածքից դարձավ "Միջազգային "Սլավոնական ալիքի" փորձնական հեռարձակումն Ուկրաինայի տարածքից։ Փորձնական հեռարձակումը կայացավ 1994 թ. դեկտեմբերի 14-ից մինչև 1995 թ. մայիսի 15-ը։ Նախագծի հեղինակներն են Վլադիմիր Ալեքսանդրի Իվանենկոն և Վալերիա Վլադիմիրի Իվանենկոն։


== Գրականություն` ==
Մասչենկո Ի.Գ. Հեռուստատեսությունն Ուկրաինայում։ Հատոր առաջին "Հեռուստատեսություն de facto"։ – Նիկոլաև, 1998 թ. – 341 էջ։


== Հղումներ` ==
Հեռուստաալիքի կայքը Archived 2010-03-13 at the Wayback Machine.
Մելվիլ (կղզի)

Մելվիլ (անգլ.՝ Melville island),  կղզի Կանադայում։


== Աշխարհագրություն ==
Կղզին մտնում է Կանադական արկտիկական կղզեխմբի, Թագուհի Էլիզաբեթի կղզիների և Պարիի կղզեխմբի կազմության մեջ։ Վարչատարածքային բաժանման առումով մտնում է Նունավուտի (Կիկիկտանի շրջան) և Հյուսիս Արևմտյան Տարածքների կազմերի մեջ։ Կղզու մակերեսը կազմում է 42149 կմ 2 և աշխարհում զբաղեցնում է 33-րդ հորիզոնականը, իսկ Կանադայում՝ 8-րդն է։ Պարիի կղզեխմբի խոշորագույն կղզին է։  Կղզու առափնյա եզրագծի երկարությունը կազմում է 3107 կմ։ Մելվիլը Ալեքսանդեր, Մեսսի, Վանյե կղզիներից գտնվում է 36 կմ դեպի արևմուտք (բաժանված է Բայամ-Մարտինի նեղուցով), Փրինս Պատրիկ կղզուց 23 կմ հարավ արևելք և 26 կմ հարավ՝ Էմերալդ կղզուց։ 122 կմ լայնությամբ Վայկաունտ-Մելվիլ նեղուցը Մելվիլին հարավից սահմանազատում է Վիկտորիա և Ստեֆանսոն կղզիներից, իսկ Մակ-Կլուր նեղուցը (102 կմ լայնություն) հարավ-արևմուտքից նրան սահմանազատում է Բանկս կղզուց։

Կղզին անհամաչափ կառուցվածքով է  և խիստ կտրտված ափագծով, ունի բազմաթիվ թերակղզիներ և ծովախորշեր։  Հյուսիսային կողմից կղզու խորքն է մխրճվում բավականին լայն Հեկլա-ենդ-Գրայպեր ծովախորշը, հարավ արևմուտքից՝ Լիդդոն նեղ ծովախորշը։  Հենց այս ծովածոցերն էլ Մելվիլին տալիս են իր բնորոշ ձևը և առաջացնում են երեք թերակղզիներ՝ Սաբին թերակղզին հյուսիս արևելքում, Դանդաս թերակղզին հարավ արևմուտքում և ատամնաձև թերակղզի՝ հյուսիս արևմուտքում։  Կղզու առավելագույն ձգվածությունը արևելքից արևմուտք կազմում է 340 կմ, իսկ հյուսիսից հարավ՝ 212 կմ։
Կղզու տարածքը կարելի է բաժանել երեք տեղագրական մասերի՝ հարավարևմտյան սարահարթ, կենտրոնական բարձրավանդակ և հյուսիսարևելյան ցածրադիր գոտի։  Կղզու ամենաբաձր կետը Բլու Հիլս սարն է՝ ծովի մակարդակից 776 մ բարձրությամբ։ Այստեղ մշտական բնակչությունը բացակայում է։ Մոտակայքում հայտնաբերվել են բնական գազի հանքավայրեր։


== Կլիմա ==
Ամառային միջին ջերմաստիճանը այստեղ սովորաբար չի գերազանցում +5 °C-ը, և այն համարվում է մերձարկտիկական շրջանի ամենացուրտ կղզիներից մեկը։


== Պատմություն ==

Մելվիլ այցելած առաջին եվրոպացին բրիտանացի ճանապարհորդը Ուիլիամ Պարին էր, որը կղզի է եկել 1819 թվականին։  Ծովը սառցակալելու պատճառով մինչև 1920 թվականի օգոստոսի 1-ը նա ստիպված էր մնալ այստեղ, որի պատճառով էլ կղզին կոչել է «Winter Harbour» («Ձմեռային նավահանգիստ»)։


== Ծանոթագրություններ ==
Բոլորգիր

Բոլորգիր, սերում է փոքր երկաթագրից, ձևավորվել և գործածության մեջ է դրվել 10-11-րդ դարից, գերիշխող է դարձել ավելի ուշ։ Տպագրության գիր է դառնում 16-րդ դարից։ Ունի երկու հիմնական տարատեսակ` կիլիկյան և արևելյան։ Արևելյանը կիլիկյանից տարբերվում է տառերի քիչ խոշորությամբ և առանձին մի քանի տառերի գծագրային ձևավորումով։ Երկաթագրի համեմատ տառերը նկատելի փոքր են, առկա է մեծատառի ու փոքրատառի զանազանություն։ Գրության մեջ գործածություն են ստանում և, օ, ֆ տառերը։ Տեքստում տեղ է գտնում բառանջատումը, առկա են կետադրության հիմնական նշանները։


== Ծանոթագրություններ ==
Արտադրության ինտերնացիոնալացում

Արտադրության ինտերնացիոնալացումը (արտադրության միջազգայնացում) տարբեր պետությունների ձեռնարկությունների միջև կայուն արտադրական կապեր հաստատելու միջոցով կապիտալի օգտագործման տեխնոլոգիական միջոց է, որի արդյունքում մի երկրում արտադրական գործընթացը դառնում է միջազգային կամ համաշխարհային մասշտաբով ընթացող գործընթացի մաս։ Այս մոտեցման մեջ, չնայած վերացվում են սոցիալ-տնտեսական հակառակորդական հակասությունները, քանի որ շեշտը դրված է կապիտալի արտահոսքի տեխնիկական և տեխնոլոգիական ասպեկտների վրա, այնուամենայնիվ, բացասական ստվեր է մնում, ինչը կախված է աշխատողների շահագործման աճի հետ, որում կենտրոնացված է նշված կապիտալը և  համաշխարհային մասշտաբով հավելյալ արժեքի իրացման միջոցով ստացվող լրացուցիչ մենաշնորհային շահույթների հետ։ Միևնույն ժամանակ, որպես աքսիոմա է ընդունվում այն դիրքորոշումը, որ արտադրությունը ինտերնացիոնալացնում են  խոշոր մենաշնորհները՝ տիրապետելով, բացի բուն կապիտալից, նաև հասարակության մեջ անհրաժեշտ քաղաքական ուժի։


== Ծանոթագրություններ ==
Հունական ժամանակակից արվեստ

Ժամանակակից հունական արվեստը ներառում է Հունաստանի վերջին անկախացումից և պետականության վերականգնումից մինչև 20-րդ դարը ընած ժամանակաշրջանի հունական արվեստը։
Քանի որ շուրջ չորս դար Հունաստանը գտնվել է Օսմանյան կայսրության տիրապետության տակ, Հունաստանը ի տարբերությունը Արևմտյան Եվրոպայի մյուս երկրների (Ֆրանսիա, Իտալիա, Գերմանիա, Անգլիա, Նիդերլանդներ) չի ապրել Վերածննդի կամ Ռենեսանսի դարաշրջան։
Փոխարենը, հունական այնպիսի կղզիներում ինչպիսիք են Կրետեն և Հոնիական կղզիները, ունեցել են հումանիստական դարաշրջանի նշույլներ, քանի որ մոտ են գտնվել Վենետիկին և արվեստի հայրենիք Իտալիային։ Այդ կղզում ավելի լավ են ընդունվել արմատական գեղարվեստական փոփոխությունները, որոնք տեղի են ունեցել Եվրոպայում 14-18-րդ դարերը ընկած ժամանակահատվածում։
Կրետեում գտնվող Հերակլիոնի արվեստի դպրոցը համապատասխանում էր արևմտաեվրոպական դպրոցի բոլոր չափանիշներին և նույնիսկ առավել էր որոշներից։
Որպես այդպիդին, օսմանյան տիրապետության շրջանում, արդեն կային տարբեր գեղարվեստական միտումներ անկախության վերականգնման և արվեստի ձևավորման համար :
Դրա համար կարևոր նախադրյալ հանդիսացավ հունական սփյուռքը, որը ձևավորվել էր տնտեսական վատ պայմանների հետևանքով և համարվում էր հունական նոր սոցիալիստական էլիտա։
Հունական ժամանակակից արվեստի ձևավորման գործում կարևոր դերակատարություն է ունեցել Ֆրանսիայի, Իտալիայի և Գերմանիայի ազդեցությունը։
Ժամանակակից հունական արվեստը սկսվել է մշակվել այս երկրում Ռոմանտիզմի դարաշրջանում։ Հունական արվեստագետները սկսեցին վերցնել եվրոպական հարևան երկրների արվեստի զարգացման ուղղությունները։ Հունական գեղանկարչությունը եղել է ոգեշնչված հեղափոխական իդեալներով, որով լի էր այս երկիրը Օսմանյան տիրապետության դեմ պայքարելու ժամանակահատվածում։
Թուրքական դարավոր տիրապետությունից հետո Հունաստանում սկսվեցին բացվել արվեստի դպրոցներ, որոնք նախկինում չէի կարողացել բացվել, քանի որ Թուրքիան թույլտվություն չէր տալիս։


== Պատկերասրահ ==

		
		
		
		
		
		
		
		
		
		


== Տես նաև ==
Հունականություն
Հունական ազգային-ազատագրական հեղափոխություն (1821-1829)


== Ծանոթագրություններ ==


== Արտաքին հղումներ ==
National Gallery of Athens official website
Academy of Athens website
Հորդանանի նահիյաներ

Նահիյաները (արաբ․՝ ناحية‎‎, եզակի նահիյա), Հորդանանի վարչատարածքային միավորներից են («գլխավոր քաղաքներ»)։ Երկրի 12 մուհաֆազաները բաժանվում են 52 «նահիյաների», որոնք ստորև ներկայացված են ըստ մուհաֆազաների։ Շատ դեպքերում գլխավոր քաղաքի անվանումը համընկնում է շրջանի կամ ենթաշրջանի անվանման հետ։


== Կենտրոնական Հորդանան ==


=== Ամմանի մուհաֆազա ===

Ամման
Ալ-Ջիզա
Ալ-Մուուքքար
Նաուր
ԱլՔուեշմահ
Սահաբ
Ում ալ-Բասաթին
Ուադի ալ-Սայր


=== Բալքա մուհաֆազա ===

Ալ-Բալքա
Արդհահ
Աս-Սալթ
Դաիր Ալլա
Շունա ալ-Ջանիբիյյա


=== Մադաբա մուհաֆազա ===

Դհիբան
Մադաբա


=== Զարքա մուհաֆազա ===

Ալ-Ազրաք
Ազ-Զարքա
Բիրին


== Հյուսիսային Հորդանան ==


=== Աջլուն մուհաֆազա ===
Աջլուն
Կոֆրանջահ


=== Իրբիդ մուհաֆազա ===

Ալ-Ագհուար Շամալիյեհ
Ար Ռամթհա
Բանի Քնանա
Հարիեմա
Իրբիդ
Քորա
Մազար Շամալիյեհ
Թայեբեհ
Ուասթիյեհ


=== Ջարաշ մուհաֆազա ===

Ջարաշ


=== Մաֆրաք մուհաֆազա ===

Ալ-Մաֆրաք
Ալ-Ռուայշիդ
Բալամա
Սաբհա
Սամա աս-Սարհան


== Հարավային Հորդանան ==


=== Աքաբա մուհաֆազա ===

Ալ-Աքաբա
Ալ-Քուայրա
Ուադի Արաբա


=== Կարակ մուհաֆազա ===

Այյ
Ֆաքքու
Ալ-Կարակ
Ալ-Մազար ալ-Ջանուբիյա
Ալ-Մազրաա
Ալ-Քասր
Ալ-Սաֆի


=== Մաան մուհաֆազա ===

Ալ-Հուսանյնիյյա
Աշ-Շիբեկ
Այի
Մաան
Ուադի Մուսա


=== Թաֆիլահ մուհաֆազա ===

Ալ-Հասա
Ալ-Թաֆիլա
Բիրսայրա


== Տես նաև ==
Հորդանանի վարչական բաժանում


== Ծանոթագրություններ ==
Սուրբ Զինովիի կյանքից պատկերներ

«Սուրբ Զինովիի կյանքից պատկերներ», Սանդրո Բոտիչելլիի վերջին շրջանի աշխատանքների շարքն է Սուրբ Զինովիի կյանքի թեմայով։ Վերջինս գործունեություն է ծավալել Ֆլորենցիայում 4–րդ դարի սկզբում։ Բոլոր նկարները բաժանված են մի քանի մասի և ընթերցվում են ձախից աջ.
Մեքենայի հիդրոհաղորդակ

Հիդրոհաղորդակ մեքենայի, էներգիայի աղբյուրի և այդ էներգիան հեղուկի միջոցով փոխակերպելու ու դեպի գործարկվող մեքենան փոխադրելու սարքավորման համախումբ։ Որպես էներգիայի աղբյուր օգտագործում են էլեկտրական կամ ջերմային շարժիչներ, ճնշման տակ գտնվող հեղուկ և այլն։ Կախված հիդրավլիկական փոխանցման տեսակից հիդրոհաղորդակները լինում են. 

հիդրոստատիկական (ծավալային)
հիդրոդինամիկական
խառը


== Ծավալային հիդրոհաղորդակ ==
Ծավալային հիդրոհաղորդակը թույլ է տալիս կամայական բեռնավորման դեպքում, մեծ ճշգրտությամբ պահպանել կամ փոփոխել մեքենայի արագությունը, ճիշտ վերարտադրել պտտական կամ ետադարձ-համընթաց շարժման տրված ռեժիմները։ Առավելապես կիրառվում է մետաղահատ հաստոցներում, մամլիչներում, թռչող ապարատների, նավերի, ծանր ավտոմոբիլների կառավարման համակարգերում, ջերմային շարժիչների, հիդրոտուրբինների ավտոմատ կառավարման և կարգավորման համակարգերում։ 


== Դինամիկական հիդրոհաղորդակ ==
Դինամիկական հիդրոհաղորդակը հնարավորություն է ընձեռում իրականացնել միայն պտտական շարժում։ Կիրառում են նավերում՝ պտուտակների հաղորդակի ինչպես նաև ստացիոնար տեղակայանքներում՝ ՋԷԿ-երի սնման պոմպերի օդափոխիչների հաղորդակի համար և այլն։ 


== Խառը հիդրոհաղորդակ ==
Խառը հիդրոհաղորդակի օրինակ է դրոշմման մամլիչների առանձին կոնստրուկցիաների հաղորդակը, որտեղ էներգիան էլեկտրաշարժիչից վերցվում է կենտրոնախույս պոմպով, որը հեղուկը մատուցում է հիդրավլիկական գլանին, վերջինս էլ շարժման մեջ է դնում մամլիչի աշխատանքային գործիքը։
Ամրան

Ամրան, իրար հետ միացված տարրերի ամբողջություն, որոնք երկաթբետոնե կառուցվածքներում բետոնի հետ միասնական աշխատանքի ժամանակ իրենց վրա են վերցնում ձգող լարումները (հեծաններ), ինչպես նաև կիրառվում են սյուներում սեղմման գոտիներում բետոնն ուժեղացնելու համար։
Ամրանի տարրերը լինում են կոշտ (ձուլված երկտավրներ, շվելերներ, անկյունակներ) և ճկուն (հարթ կամ պարբերական պրոֆիլներով առանձին ձողեր, ինչպես նաև զոդված կամ գործված ցանցեր ու կարկասներ)։ Ամրանային ձողերը կարող է լինի պատրաստված պողպատից, ապակեպլաստիկից, բազալտից, փայտից
(բամբուկից) և այլն։
Երկաթբետոնե կոնստրուկցիաներում հիմնականում կիրառվում են իրենցից իրար հետ միացված ամրանային ձողեր ներկայացնող ամրանային շինվածքներ։ Ձողերի միացման հիմնական եղանակներն են՝ էլեկտրաեռակցումը և լարով կապելը։ Գազաեռակցում, որպես կանոն, չի կիրառվում։
Ամրանային շինվածքների հիմնական տեսակներն են՝ հարթ ցանցերը և տարածական ամրանային կարկասները։


== Ամրալար ==
Ամրալարերը մինչև 12 մմ տրամագծով հատվածք ունեցող հարթ մակերևույթով ամրանային ձողերն են։


=== Ամրանային ձողերի պարամետրերը ===
NCT 2018 Emparthy

NCT 2018 Emparthy, հարավկորեական NCT բոյ բենդի առաջին ստուդիական ալբոմը, որը թողարկվել է 2018 թվականի մարտի 14-ին «SM Entertainment» լեյբլի կողմից։ Ալբոմը պարունակում է ընդհանուր առմամբ տասնչորս երգեր, որոնցից տասներկուսը թողարկվել է 2016-2018 թվականներին որպես սինգլներ։
2018 թվականին խմբում ավելացել են երեք նոր մասնակիցներ Կունը, Չոունը, Լուկասը։ Gaon ալբոմային հիթ-շքերթում ալբոմը հասել է իր գագաթնակետին՝ երկրորդ հորիզոնականին, 2018 թվականի օգոստոսի դրությամբ վաճառել է ավելի քան 300 000 ֆիզիկական պատճեն։


== Նախադրյալներ և թողարկում ==
2018 թվականի փետրվարի 5-ին «SM Entertainment»-ը թողարկել է երկու տեսանյութ «NCT Yearbook #1» և «NCT Yearbook #2» անվանումներով։ Տեսանյութում ներկայացված էին նախորդ միավորներում արդեն առաջնաելույթ ունեցած և երեք նոր մասնակիցները՝ Լուկասը, Չոնուն և Կունը։ 2018 թվականի փետրվարի 6-ին հայտնի է դարձել, որ խումբը թողարկելու է իր առաջին լայնածավալ նախագիծը և առաջին ստուդիական ալբոմը։ 18 մարդ, ներառյալ NCT U, NCT 127, և NCT Dream նախորդ միավորները մասնակցելու էին նոր քամբեքին։ NCT 2018 նախագիծը և ալբոմը պետք է թողարկվեին մարտին։ Նաև հայտարարվել է, որ մինչև ալբոմի թողարկումը թողարկվելու է վեց երաժշտական հոլովակ։
«Empathy» անվամբ ալբոմը թողարկվել է 2018 մարտի 14-ին։ 
Թողարկումը տեղի է ունեցել մի քանի երաժշտական պորտալների միջոցով, ներառյալ MelOn-ը (Հարավային Կորեա) և iTunes (համաշխարհային մակարդակով)։ Վեց նոր երգերը թողարկվել են հինգ նախկինում թողարկված սինգլների, ինտրոյի, աուդիո թրեքի և ընդլայնված բոնուս-թրեքի հետ միասին։


== Պրոմոուշեն ==
Նախքան ալբոմի թողարկումը, երեք երգեր թողարկվել են իրենց երաժշտական տեսանյութերի հետ միասին։ NCT U խմբի «Boss»  սինգլը թողարկվել է փետրվարի 19-ին՝ Թենի, Դոենի, Ջեհենի, Վին Վինի, Չոնույի, Լուկասի և Մարկի մասնակցությամբ, փետրվարի 26-ին Թեյոնի և Թենի կատարմամբ թողարկվել է «Baby Don't Stop» սինգլը։
NCT Dream խմբի «Go» երգը թողարկվել է մարտի 4-ին։
NCT 127 «Touch» սինգլը թողարկվել է մարտի 14-ին թողարկված ալբոմի հետ միասին։
«Yestoday» երգի տեսահոլովակը թողարկվել է ապրիլի 1-ին։
«Black On Black» երգի տեսահոլովակը թողարկվել է ապրիլի 19-ին։ Տեսահոլովակին մասնակցել են բոլոր 18 մասնակիցները, այն դարձել է Կունայի պաշտոնական առաջնաելույթը և մասշտաբային ծրագրի թողարկումը։


== Առևտրային հաջողություն ==
Ալբոմի նախնական պատվերները մինչև թողարկվելը հասել է 203,000։
«NCT 2018 Empathy» ալբոմը հայտնվել և գագաթնակետին է հասել Gaon Album հիթ-շքերթի երկրորդ հորիզոնականում, մարտի 11-17-ի հիթ-շքերթի թողարկման մեջ այն նաև հայտնվել է 3-րդ հորիզոնականում՝ մարտ ամսվա ամենամսյա աղյուսակում՝ 330,540 ֆիզիկական օրինակով։


== Երգացանկ ==


== Հիթ-շքերթներ ==


=== Weekly charts ===


=== Year-end charts ===


== Վաճառք ==


== Հավաստագրումներ ==


== Թողարկման պատմություն ==


== Ծանոթագրություններ ==
Սոմո

Սոմո (իտալերեն՝ Sommo) ` կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1034 մարդ (2008 թվականի տվյալներով)։ Խտությունը կազմում է 74 մարդ/կմ²։ Տարածքը 14 կմ² է։ Փոստային ինդեքս` 27048։ Հեռախոսային կոդ՝ 0382։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 402019


== Արտաքին հղումներ ==
Բնակավայրի պաշտոնական կայք
Վիճակագրության ազգային ինստիտուտ Archived 2009-12-07 at the Wayback Machine.


== Ծանոթագրություններ ==
Ժեսեն

Ժեսեն (ֆր.՝ Jessains), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 264 մարդ, բնակչության խտությունը` 24.26 մարդ/կմ²։ Բնակավայրը զբաղեցնում է 10.88 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից` 75 կմ հարավ, Տրուա քաղաքից` 38 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 189 աշխատունակ (15-64 տարեկան) բնակիչ, որոնցից ակտիվ էին 135-ը, իսկ ոչ ակտիվները` 54։ Ակտիվության ցուցանիշը կազմում է 71,4 %։ 135 աշխատունակ մարդկանցից աշխատել է 121 անձ (62 տղամարդ և 59 կին)։ Գործազուրկ են եղել 14 անձ (7 տղամարդ և 7 կին)։ 54 անաշխատունակներից 10-ը եղել են աշակերտներ կամ ուսանողներ, 25-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==